Også ved VM i skiskyting og langrenn for funksjonshemmede 2013 fikk hun et VM-gull, denne gangen på 5 km langrenn. Hun fikk også to sølvmedaljer og tre bronsemedaljer i dette mesterskapet. Ved Paralympiske vinterleker 2014 i Sotsji vant hun 12,5 km skiskyting, og hun kom på 2.-plass på 10 km skiskyting og 3.-plass på 5 km langrenn. Hun deltok også på langrennssprinten, der hun kom på 5.-plass, og hun kom på 6.-plass på 15 km langrenn, og 5.-plass på 6 km skiskyting.